"Гама реј" је основао Каи Хансен као први соло пројекат по одласку из "Хеловина". Први албум "-{Heading for Tomorrow}-" издат 1990. је постигао успехе у Немачкој и Јапану. Убрзо по завршетку снимања првог албума "Гама реј" су морали одложити своје концерте због одласка бубњара Матијаса Бурхарта на студије. Заменио га је Ули Куш, бивши бубњар "Хеловина". Бенд је тада наступао у следећој постави: Ралф Шеперс вокал, Дирк Шлехтер гитара, Уве Весел бас, Ули Куш бубњеви и Каи Хансен гитара. Албум "-{Sigh No More}-" снимају исте године. Стил се доста разликовао од првог албума а текстови су депресивни зато што су рађени на тему рата у Заливу који се одвијао у то време. 1992. године бенд напушта ритам секција(одлазе Куш и Весел), а као замена су доведени Томас Нак и Јан Рубах, двојица младих музичара из немачког демо бенда "Анестезија".